Fatima Baquiran

Si Fatima Antonio Baquiran (namundag kan Marso 8, 1971)  sarong Pilipinang pintor na bisto para sa saiyang mga ploral an still life na minagamit nin mga kolor na pig-impasto asin igwa ini ning Impresyonistang istilo.

Amay na pagkabuhay 
Namundag sya sa pamilya kan mga artista. Si Baquiran aki kan bantog na Pilipinong mga pintor na sinda  Angelito Antonio asin Norma Belleza. Tugang man sya kan pintor na si Emil Antonio asin kan bistong kontemporanyong artista na si Marcel Antonio. Estudyante sya nin Fine Arts, mayor sa Interior Design, sa Unibersidad kan Sto. Tomas  alagad dai naghaloy naglipat sya sa pagpipinta, asin igdi na naghaman kan saiyang karera makalihis na sya makagradwar.

Mga gibo 
Kadakli sa mga gibo ni Baquiran, mga still life, partikular mga tiripon na burak sa paso na nakalaag sa babaw kan lamesa asin igwa nin mga kataning na manlain-lain na elemento arog kan hapin, bintana, mga tamong. Sa sarong pakikiulay sa saiya, pigsabi nya man na an saiyang pagkahilig igdi inspirado kan saiyang ina na igwa nin berdeng muro(green thumb).

An mga pinta ni Baquiran pigsasabing pagbalyo sa tahaw kan saiyang mga paboritong Europeong mga artista na sinda Claude Monet asin Rembrandt. An saiyang mga burak dangan mga bagay igwa nin matitingkadon na mga pigmento kun sain igwa ini nin napapalain na paghalo kan maiimbong asin malilipot na mga kulay. Si Baquiran, bakong arog kan ibang Pilipinang artista na minagamit kan impasto sa sarong impresyonistang paagi, sya minagamit nin mga akrilikong pinta tangani na mahaman an saiyang mga pyesa.

Mga piling serye asin indibidwal na mga gibo 

 A Jar of Flowers series (akriliko sa kanbas)
 A Jar of Flower series (de-lanang pintura sa kanbas)
 Still Life series (acrylic on canvas)
 Basket of Flowers series (akriliko sa kanbas)
 Floral Series (akriliko sa kanbas)
 A Jar of Roses series (akriliko sa kanbas)
 Center Table
 Flowers and Watermelons
 Kettle & A Glass of Flowers
 Assorted Fruits series
 Orange
 Guava
 Mixed Flowers on A Green Basket
 Lady Orchid

Mga palabas 
Nagpalabas naman si Baquiran sa pirang mga galeriya, mga pan-grupong eksibisyon, asin mga kampanya sa:

 Art Circle Gallery
 Philippine Tuberculosis Society, Inc. – Christmas Seals Exhibit, 2013
 Artspace, Glorietta – “A Confluence of Diverging Views from Six Filipino Artists”
 E-Gallery at The Shops, Serendra, The Fort, Taguig – “Echoes”

Toltolan

 Mga artikulo sa Art+Feminism in the Philippines 2020
Mga artikulo sa Art+Feminism in the Philippines 2021